पाएं अपने शहर की ताज़ा ख़बरें और फ्री ई-पेपरडाउनलोड करें
इंडियन प्रीमियर लीग (IPL-2021) में शनिवार को दो दिग्गज टीमों की भिड़ंत होगी। 5 बार की चैम्पियन मुंबई इंडियंस का सामना 3 बार की विजेता चेन्नई सुपरकिंग्स से होगा। चलिए जानने की कोशिश करते हैं कि IPL के अल क्लासिको माने जाने वाले इस मैच में फैंटेसी-11 के लिए कौन-कौन से खिलाड़ी सही चयन साबित हो सकते हैं।
विकेटकीपर
मुंबई इंडियंस के क्विंटन डिकॉक को बतौर विकेटकीपर चुना जा सकता है। डिकॉक ने राजस्थान रॉयल्स के खिलाफ पिछले मैच में फॉर्म में वापसी कर ली है। साथ ही वे ओपनिंग करते हैं, लिहाजा उन्हें ज्यादा गेंदें खेलने का मौका मिलेगा।
चार बल्लेबाज रखे जा सकते हैं
रोहित शर्मा का बल्ला अब तक खामोश रहा है। मुमकिन है कि वे चेन्नई के खिलाफ बड़े मैच में अच्छा परफॉर्म करें। चेन्नई सुपरकिंग्स के खिलाफ रोहित अब तक सात अर्धशतक जमा चुके हैं और इस टीम के खिलाफ उनका उच्चतम स्कोर 87 रनों का रहा है। उनकी टीम के सूर्यकुमार यादव को भी शामिल कर लेंगे तो मुंबई के टॉप-3 बल्लेबाज आपकी टीम में होंगे। इसी तरह CSK की ओर से फाफ डुप्लेसिस और ऋतुराज गायकवाड को अपनी फैंटेसी-11 में शामिल कर सकते हैं।
तीन ऑलराउंड रखना बेहतर
अगर आप विकेटकीपर के तौर पर एक खिलाड़ी ही चुनते हैं तो आपके पास बतौर ऑलराउंडर ज्यादा खिलाड़ियों को शामिल करने का विकल्प होता है। ऑलराउंडर्स के रूप में CSK से रवींद्र जडेजा और मोइन अली को शामिल कर सकते हैं। MI से हार्दिक पंड्या या क्रुणाल पंड्या में से किसी एक को शामिल किया जा सकता है।
बॉलिंग में दोनों चाहर ब्रदर्स को रखा जा सकता है
लेग स्पिनर राहुल चाहर 11 विकेट के साथ सीजन में मुंबई के सबसे कामयाब गेंदबाज हैं। वहीं, उनके कजन ब्रदर दीपक चाहर 8 विकेट के साथ CSK के नंबर-1 बॉलर हैं। इन दोनों को फैंटेसी-11 में शामिल कर सकते हैं। इनके अलावा मुंबई के ट्रेंट बोल्ट या जसप्रीत बुमराह में से किसी एक को शामिल कर सकते हैं।
कप्तान और उपकप्तान
दोनों टीमों के टॉप ऑर्डर के किसी बल्लेबाज को कप्तान बनाया जा सकता है। वहीं, किसी ऑलराउंडर को अपनी फैंटेसी-11 का उपकप्तान बना सकते हैं।
नोटः सुझाव हालिया रिकॉर्ड और संभावनाओं के आधार पर दिए गए हैं। मैच में ये आकलन सही भी हो सकते हैं और गलत भी। टीम चुनते वक्त फैंटेसी लीग से जुड़े जोखिमों का ध्यान जरूर रखें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mai_Deva hin_Deva hin_Deva hin_Deva hne_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn